tomron87/hebrew-wikipedia-sentences-corpus huggingface dataset:
התוצר הוא מסמך ממוקד המציג התייחסות מחקרית לאתגר הנידון וסקירה השוואתית של פתרונות קיימים מהעולם, הן ברמת מדיניות, הן ברמת עקרונות פעולה.
עיבוד ידע : ערוץ פעולה זה נועד לבסס ולהעשיר את הידע של מתווי מדיניות ביחס לסוגיות הנמצאות בלב העשייה והשיח המחקרי בחינוך.
התוצר הוא עיבוד של דוח או מאמר המציג נקודות עיקריות תוך התייחסות להקשר הישראלי.
תהליך העבודה על כל מאמר נמשך כחודשיים.
בשנה האחרונה עובדו ארבעה תוצרים: 1. מדעי המוח וחינוך 2. למידה והתפתחות מקצועית של מורים 3. מי משלם על החינוך הציבורי?
דגשים מתוך דוח של ה– OECD בנושא מימון בתי ספר 4. מימון מערכות של חינוך מכליל
היזמה מפרסמת את תוצרי עבודתה ומנגישה אותם לקהלי יעד שונים במערכת החינוך ולציבור הרחב.
עדת ההיגוי של היזמה ממונה בידי נשיא האקדמיה הלאומית, והיא אחראית על תוכנית העבודה של היזמה ועל תהליכי השיפוט של התוצרים.
פרופ' מנחם יערי חבר בוועדת ההיגוי של היזמה מיום הקמתה ומשנת 2008 ועד היום הוא מכהן כיו"ר הוועדה.
פרופ' מנחם יערי - יו"רנשיא (אמריטוס) האקדמיה הלאומית הישראלית למדעיםמר אמיר אלשטייןטבע תעשיות פרמצבטיותפרופ' נח לוין-אפשטייןאוניברסיטת תל אביבפרופ' שאול הוכשטייןהאוניברסיטה העברית בירושליםפרופ' אלכס לובוצקיהאוניברסיטה העברית בירושליםפרופ' פאדיה נאסר אבו אלהיג'אאוניברסיטת תל אביבפרופ' מייקל פויאראוניברסיטת ג'ורג' וושינגטון (ארצות הברית)פרופ' יוחנן פרידמןהאוניברסיטה העברית בירושליםגב' יהודית שלוימכון אבני ראשה
נכון ל-2019 פועלות ביזמה ארבע ועדות מומחים וקבוצת עבודה אחת.
כמו כן, נבחנים למעלה מ 10 נושאים במקביל עבור מידע תומך תכנון.
הוועדה לניהול מיטבי של הפיתוח המקצועי וההדרכה (של מורים) במערכת החינוך בראשות פרופ' מריו מיקולינסר : פיתוח מקצועי איכותי בתחום החינוך וההוראה חיוני בשל האינטרס הציבורי בחינוך מיטבי וכן בשל הידע המצטבר במחקר על הקשר החזק בין איכות ההוראה להישגי התלמידים בכל המדדים.
מטרת הוועדה להמליץ על פעולות ולזהות תחומים שבהם ניתן לשפר את הפיתוח המקצועי הקיים.
הסוגיות המרכזיות שאיתן מתמודדת ועדת המומחים: אילו צרכים ומטרות צריכה הלמידה המקצועית של מורים לספק, כיצד מקדמים למידה ופיתוח מקצועי וכיצד תומכים בהם תוך כדי עבודה בבית הספר, מה הם התנאים הנדרשים על מנת לאפשר סוג למידה כזה, וכיצד משלבים למידה כזו עם הפיתוח המקצועי השגור.
היזמה למחקר יישומי בחינוך עוסקת במגוון נושאים הקשורים לתחום החינוך.
להלן כמה מהנושאים שבהם עסקה היזמה בעבר.
כל אחת מהפעילויות הניבה פרסומים המסכמים את הפעילות.
מורים רבי-אמן כסוכני שיפור במערכת החינוך
אי-שוויון וחינוך: קשרים בין הגידול באי-שוויון חברתי-כלכלי לבין שוויון בהזדמנויות ובהישגים בחינוך
בין בית ספר למשפחה: קשרי הורים-מורים בעידן משתנה
מערכת חינוך לכול - ולכל אחד
מחקר מתווה דרך: הצעה לארגון לימודים מחודש
התערבויות טיפוליות בילדים בעלי בעיות או הפרעות בהתנהגות
איך מורים לומדים מצילומי שיעורים?
מה צריכים לדעת העוסקים בהוראת המתמטיקה?
הוראת הערבית במערכת החינוך הישראלית
ממחקר לעשייה בחינוך בגיל הרך
אבחון, מדידה והערכה בגיל הרך
קשרי משפחה-מסגרת חינוך בגיל הרך וזיקתם להתפתחות התלמיד ולהצלחתו במערכת החינוך
רענון מערך האינדיקטורים במערכת החינוך בישראל
המערך האווירי של משטרת ישראל (יחידה 55) היא יחידה באגף המבצעים של משטרת ישראל.
היחידה מפעילה כלי טיס לביצוע משימות מבצעיות.
היחידה פועלת לאורכה ורוחבה של מדינת ישראל: במרכז הארץ - בבסיס הימ"מ ובמשמר איילון, בצפון - בבסיס רמת דוד ובדרום - בבסיס חצרים של חיל האוויר.
סיוע בגיבוש תמונת מצב בפעילות משטרתית בזמן אמת, בנושאי תנועה, הפגנות, הימלטות, שרפות ועוד.
חיפוש ואיתור מהאוויר נעדרים ואמצעים
עיקוב אחר התנהגות חריגה ופיקוח על דמויות חשודות או מתקנים
סיוע בשמירת מגע עם יעדים נייחים וניידים
בשנת 1950 הוחלט במשטרת ישראל על הקמת יחידת סיור אווירי ובשנת 1952 נוסדה טייסת המשטרה.
הטייסת כללה מטוסים קלים מסוג פייפר פייסר (Piper PA-20 Pacer), פייפר טריפייסר (PA-22 Tri-Pacer) וססנה 170 (Cessna 170).
היחידה פעלה מבסיס שדה דב ואת המטוסים תחזקו המכונאים של הטייסת הקלה בחיל האוויר (טייסת 100).
ארבעת הטייסים הראשונים של הטייסת, נבחרו מבין השוטרים והם הוכשרו על ידי חיל האוויר במשך כשנה במסגרת קורס טייסי מטוסים קלים בטייסת 100. בהמשך הצטרפו אליהם, עם הזמן, גם טייסים יוצאי חיל האוויר.
על היחידה החדשה פיקד מפקח אליעזר בן-יצחק.
משימתה העיקרית של טייסת המשטרה הייתה לסייר לאורך גבולות המדינה, במטרה לסכל את פעילות המסתננים והמבריחים.
סוכם, שבזמן מלחמה תפעל היחידה תחת פיקוד צה"ל.
לפי הסיכום, במבצע קדש, עברה טייסת המשטרה תחת פיקוד חיל-האוויר.
מטוסי היחידה ביצעו משימות תובלה, סיור וקישור שונות במהלך המערכה וסייעו לכוחות הקרקע.
עקב סיבות כלכליות ושיפור במצב ביטחוני, ב-1966 נסגרה טייסת המשטרה.
היחידה האווירית של משטרת ישראל (יחידה 55) הוקמה ב-1992, בתקופתו של מפכ"ל רב ניצב יעקב טרנר.
מייסד ומפקד הראשון של היחידה היה ניצב משנה יעקב בירן (במסגרת התנדבותו במשמר האזרחי).
שני המסוקים הראשונים מדגם בל 206 נרכשו מארצות הברית ונקראו "מגן" ו"רומח".
בהמשך הגיעו ליחידה עוד ארבעה מסוקים.
ליחידה החדשה גויסו טייסי מסוקים מחיל האוויר הישראלי.
עם מקימי היחידה האווירית נמנה ניצב (בדימוס) אלון לבבי.
מהקמת היחידה ועד 2017 היחידה הפעילה ארבעה מסוקי בל 206B ג'ט רנג'ר ושני מסוקי בל 206L לונג ריינג'ר, המסוקים צוידו באמצעים לראיית לילה ובזרקורים.
בנוסף הפעילה היחידה מטוס ססנה 206H סטשיונאייר, ובלוני תצפית.
בשנת 2016 קיבלה היחידה אחריות על טייסת הכיבוי האווירי הלאומית (טייסת "אלעד"), שעברה אליה מחיל האוויר.
הטייסת כוללת מטוסי כיבוי ופועלת בשיתוף עם מסוקי המערך בשלל משימות, הכוונה אווירית, פיקוד ושליטה.
במהלך השנים, עקב צרכים מבצעיים, גדלה היחידה והצטרפו אליה שני מטוסים.
בנוסף, היחידה אחראית על תחום הרחפנים המשטרתי ובכך הפכה ל"מערך אווירי".
במהלך 2016 ו-2017 קיבלה היחידה ארבעה מסוקים חד מנועים מדגם איירבוס H125 .
מסוקים אלו, הנקראים במשטרה "כחל", החליפו את המסוקים הקיימים של היחידה.
באוגוסט 2018 קלטה היחידה מסוק דו מנועי ראשון, מתוך שניים שהוזמנו, מדגם איירבוס H145 שיקרא במשטרה בשם דוכיפת.
הרכש והתחזוקה השוטפת של המסוקים מבוצעים על ידי חברת אלביט מערכות, ומשטרת ישראל רוכשת שעות טיסה מאלביט.
כל מסוק מאויש באנשי צוות אוויר הכוללים את הטייס וסייר אוויר.
+שם בעל תפקידייעודטייסיםטייסי המערך הם יוצאי חיל האוויר ובעלי ניסיון מבצעי רב, הם מחזיקים ברישיון טיסה מסחרי מטעם רשות התעופה האזרחית ועוברים הכשרה משטרתית.
כמו כן, עוסקים במתן פתרונות מהירים וזמינים לבעיות שצצות תוך כדי המשימה ותיאום היבטים הקשורים לתחזוקת כלי הטיס ולתצורות המסוקים מול הצוות הטכני.מפעילי כטב"מהמפעילים מהווים מקור ידע וניסיון וכן אחראים על הדרכה וחניכה לתחום זה בכל יחידות הקצה.
בנוסף, אמונים על רכש וקליטה של אמצעים חדשים, כתיבת התורה, בקרה ופיקוח על המפעילים, תחקור אירועים ותיקון תקלות.
להלן פירוט המסוקים שברשות היחידה:
דגם מספר מטוסים זיהוי כלי טיס ("זנב")(לפני כל הקודים מופיעה הקידומת של ישראל - 4X) איירבוס H125 כחל 4 4X-BMN ,4X-BMM ,4X-BML ,4X-BMK איירבוס H145דוכיפת 2 4X-BMP ,4X-BMO
כלי טיס היסטוריים של היחידה
להלן פירוט המסוקים ששירתו ביחידה בין השנים 1992 - 2017:
להלן פירוט המסוקים והמטוסים ששירתו בטייסת משטרה בין השנים 1952 - 1966:
דגם מספר מטוסים זיהוי כלי טיס ("זנב") הערותססנה 180D סקייוואגון 1 4X-AJX נרכש על ידי המשטרה מחברה בחו"ל, בהמשך הועבר לטייסת 100 בחיל האוויר.
פייפר PA-20-125 Pacer 1 4X-AEP המטוס נרכש ב-1953 לטייסת המשטרה.בהתרסקות המטוס ב-6 בנובמבר 1956 נספו מפקח בנימין גורדון (הטייס), האלוף אסף שמחוני וקצין הקישור סא"ל אשר דרומי.
להלן פירוט המסוקים שהושכרו למשימות במשטרה בין השנים 1966 - 1992:
דגם מספר מטוסים זיהוי כלי טיס ("זנב") הערותבל 47 1 4X-BBC נרכש במאי 1968 על ידי "חברת מסוק", הושכר למשטרה ופעל עד פעל עד אפריל 1978.רובינסון R-22 אלפא 1 4X-BBM נרכש במרץ 1985 על ידי חברה "עירא קרטיס תעופה", הושכר למשטרה ופעל עד בדצמבר 1985.
היחידה היא תוכנית מציאות תיעודית ישראלית שנוצרה והופקה על ידי סוכנות ADD עבור רשת HOT.
התוכנית מציגה עשרה ידוענים ישראלים שכביכול "מתגייסים" לצה"ל.
במהלך הסדרה, הידוענים, לבושים במדי צה"ל, משרתים ב"משמעת צבאית", עוברים אימונים ותרגילים צבאיים ומקימים להקה צבאית עימה הם מופיעים מול חיילי צה"ל בבסיסים שונים.
העונה הראשונה של התוכנית שודרה בין 9 בספטמבר - 12 בנובמבר 2014 בערוץ HOT3. העונה השנייה עלתה לשידור ב-11 במאי 2016. העונה השלישית עלתה לשידור ב-HOT3 ב-2 בספטמבר 2018.
במסגרת התוכנית, "התגייסו" כביכול עשרה ידוענים לצה"ל על מנת להקים להקה צבאית שמטרתה להרים מופעי בידור עבור חיילי צה"ל, כמיטב מסורת הלהקות הצבאיות.
במאי הלהקה, הוא הבמאי משה קפטן, שתחת שרביטו ערכה היחידה אימונים קוליים, והתאמנה על כוריאוגרפיה – כל זאת כדי להרים הופעות מיוחדות מול מאות חיילים בצה"ל.
כמו כן חיילי היחידה שהו יחד במשך חודש ימים בבסיס צבאי שהוקם במיוחד עבורם, ביצעו אימונים ותרגילים צבאיים כמו מטווחים בנשק, הטלת רימון רסס, אימוני קרב מגע, טיהור שדה מוקשים, ניווטים, לוחמה בשטח בנוי, אימוני צניחה, מסע אלונקות, מעבר מסלול מכשולים, אימוני שדאות, תרגיל פרט, תרגיל שבי וכו'.
כמו כן למדו גם על ערכי צה"ל ונוהל דיבור בקשר.
מפקד היחידה הוא הרס"ר אהוד בנאי מחטיבת הנח"ל וסמלי היחידה הם: סמ"ר שחר גולדברג יוצא יחידת דובדבן (עונה 1), סמ"ר דור דגני יוצא יחידת אגוז (עונה 2) וסמ"ר מישל טרוני יוטיובר ומר ישראל לשנת 2010 (עונה 3).
המפגשים בין הידוענים לחיילים המשרתים הביאו לחיילים מעט הווי ובידור במסגרת שירותם הצבאי, עם שירים מיתולוגיים של הלהקות הצבאיות כמו "אילו ציפורים", "בשמלה אדומה", "בוא אלינו לים", "שלווה", "שיר לשלום" וגם להיטי פופ, רוק וים-תיכוני עדכניים וקלאסיים.
משה קפטן - במאי הלהקה
אהוד בנאי (נגד משמעת) - מפקד היחידה
שחר גולדברג - סמל היחידה (עונה 1)
דור דגני - סמל היחידה (עונה 2)
מישל טרוני - סמל היחידה (עונה 3)
העונה הראשונה - 35 פרקים
אתי ביטון - זמרת ים-תיכונית.
מאיה בצלאל - שדרנית רדיו ומנחת טלוויזיה.
הראל סלוצקי ועופר דומינגז - שדרני רדיו ומנחי טלוויזיה.
רגב הוד - זמר ים-תיכוני.
אילנית לוי - מנחת טלוויזיה, דוגמנית ושחקנית.
ג'וליה לוי בוקן - שחקנית.
קותי סבג - מנחה טלוויזיה, וזוכה העונה הרביעית של "האח הגדול".
מאיר סוויסה - קומיקאי, זמר ושחקן.
דרק שארפ - כדורסלן עבר.
העונה השנייה - 30 פרקים
טהוניה רובל - דוגמנית ומנחת טלוויזיה.
זוכת העונה החמישית של "האח הגדול".
רמי קלינשטיין - מלחין, מוזיקאי וזמר.
אורנה דץ - זמרת, שחקנית, מנחת טלוויזיה וחברת הצמד אורנה ומשה דץ.
עדי שילון - מגישת רדיו וטלוויזיה.
מושיק רוט - שף, שופט בתוכנית "משחקי השף".
ליאור דובדבני ואילן קובץ' - צמד קומיקאים.
אורן חן - זמר ים-תיכוני וחבר הצמד סטלוס ואורן חן.
אדל בספלוב - ידוענית, התפרסמה בעונה השנייה של "המירוץ למיליון".
העונה השלישית - 20 פרקים
מושיק עפיה - זמר ים-תיכוני, זוכה עונת הV.I.P השנייה של "האח הגדול".
ירון ברלד - שחקן, קומיקאי וסטנדאפיסט, משתתף ב"ארץ נהדרת" והשתתף בעונה הרביעית של "גולסטאר".
שי חי - קראטיסט, השתתף בעונה השביעית של "האח הגדול".
חובי סטאר - זמר ושחקן, זוכה העונה השלישית של "הכוכב הבא לאירוויזיון" ונציג ישראל לאירוויזיון 2016.
משה דץ - זמר, מלחין, מפיק וחבר הצמד אורנה ומשה דץ
האולטראס (דן ברטוב ואלי פרץ) - הרכב היפ הופ ודאנס מנתניה.
זוכי פרס ה-MTV, והרכב השנה פעמיים.
לירון אורפלי (טילטיל) - נהג מונית, השתתף בעונה הרביעית של "המירוץ למיליון" וזוכה העונה השביעית של "הישרדות".
סטלוס - זמר, מוזיקאי וחבר הצמד סטלוס ואורן חן, אחיו של דורון מירן.
דורון מירן - זמר, השתתף בעונה השישית של "האח הגדול" ובעונה השלישית של "גולסטאר", אחיו של סטלוס.
היחידה הממשלתית לחופש המידע היא יחידה במשרד המשפטים אשר הוקמה ב-2012 במטרה להגביר את
השקיפות השלטונית בכלל ואת יישום חוק חופש המידע בפרט.
היחידה הוקמה על ידי עו"ד רבקי דב"ש אשר עמדה בראשה עד לפרישתה בסוף 2018. החל מנובמבר 2021 עומד בראש היחידה עו"ד שלומי בילבסקי, לאחר ששימש כממלא מקום החל מתחילת 2019.
היחידה הממשלתית לחופש המידע הוקמה בהחלטת ממשלה 2950 מיום 6 במרץ 2011, "יישום חוק חופש המידע, התשנ"ח-1998: הגברת השקיפות ברשויות ציבוריות " והחלה את פעילותה ביוני.
היחידה פועלת על מנת להגביר את השקיפות השלטונית ואת חוק חופש המידע בפרט.
על פי החלטת הממשלה, הוסמכה היחידה לעסוק בנושאים הבאים: קביעת נהלים, תבניות וקווים מנחים; בירור תלונות בעניינים פרוצדורליים (כגון אי מתן מענה לבקשת חופש מידע, חריגה ממועדים, היעדר הנמקה מספקת ועוד); מתן הנחיות לתיקון ליקויים שנמצאו אגב בירור תלונה כאמור, והגשת דו"ח שנתי לממשלה.
ברמה שוטפת, היחידה לחופש המידע מטפלת בפניות הציבור בנושא החוק, עתירות המוגשות בעקבות תשובות חופש מידע שאינן מספקות ותלונות.
היחידה אחראית על הכשרות מקצועיות לכל הנוגעים בחוק חופש המידע- קורסי הכשרה לממונים, ימי עיון, הדרכות מקצועיות והדרכות אישיות לממונים חדשים.
היחידה הממשלתית לחופש המידע מעדכנת באופן שוטף את רשימת הרשויות הציבוריות עליהן חל חוק חופש המידע.
הרשימה זמינה להורדה בכל עת באתר המרכזי לחופש המידע, הרשימה כוללת מעל 2000 רשויות ציבוריות.
כמו כן, היחידה מפרסמת דוח שנתי אודות יישום חוק חופש המידע במשרדי ממשלה ביחידות הסמך.
הנחיות ונהלים: היחידה הממשלתית לחופש המידע קובעת נהלים והנחיות שמטרתם להנחות כיצד לטפל בבקשת חופש מידע.
הנהלים מחייבים את משרדי הממשלה ויחידות הסמך אולם, רשויות ציבוריות נוספות נוהגות לפיהם.
טרם פרסום הנוהל, מפרסמת היחידה טיוטה שפתוחה לעיון הציבור ולהערותיו.
הקמת אתר מרכזי לחופש המידע: האתר הוקם מתוקף החלטת ממשלה במטרה להקל על האזרח בבואו לממש את זכותו לדעת.
האתר מאפשר הגשת בקשות למידע באופן מקוון לכ- 1700 רשויות, וכולל מאגר תשובות המכיל נכון למאי 2023 כ-10000 מסמכים שנמסרו במסגרת בקשות חופש מידע.
הענקת פרס שרת המשפטים לשקיפות שלטונית:אחת לשנתיים, מעניקה שרת המשפטים פרס לרשויות ציבוריות ו/או עובדי רשויות ציבוריות שפועלו בצורה יוצאת דופן על מנת לקדם את ערכי השקיפות.
הפרס הוענק לראשונה בשנת 2015.
חשיפת מידע באופן יזום: היחידה הממשלתית לחופש המידע מקדמת חשיפת מידע באופן יזום.
שני פרויקטים מרכזיים בתחום היו פרסום נוהל התקשרויות, בשיתוף עם אגף החשבת הכללית, שהוביל לפרסום יזום של התקשרויות הממשלה אחת לרבעון באופן יזום ומסודר; וכן יצירת המתווה המשפטי, בשיתוף עם ארכיון המדינה תחת הצוות בראשות השר הנגבי, שאפשר את חשיפת חומרי הוועדות בפרשת ילדי תימן.
הסדרת מעמד הממונה על העמדת מידע לציבור: מאז תחילת פעילותה לקחה על עצמה היחידה לקדם את מעמדם של הממונים על העמדת מידע לציבור.
בשנת 2017 הסדירה היחידה בשיתוף נציבות שירות המדינה את תפקיד הממונים במשרדי הממשלה ויחידות הסמך ופורסם חוזר נציב בנושא.
החוזר קובע את תחומי האחריות, הסמכויות, דרישות תפקיד, דרכי מינוי, תקופת הכהונה בתפקיד ותגמול כספי לממונה.
בשנת 2023 הוגדר תפקיד הממונה על העמדת מידע ברשויות המקומיות ופורסם באתר של משרד הפנים.
קיום הדרכות בנושא שקיפות וחופש מידע: היחידה הממשלתית לחופש המידע מקיימת באופן שוטף הדרכות בתחום חופש המידע.
בין היתר, מדריכה היחידה את הממונים על העמדת מידע לציבור, משפטנים, דוברים, עיתונאים ועובדי רשויות ציבוריות.
דוחות: מעת לעת מפרסמת היחידה הממשלתית לחופש המידע נתונים אודות יישום החוק ונתונים סטטיסטיים אחרים.
בין הפרסומים: דוח שנתי אודות יישום החוק בממשלה, דוחות אודות האתר המרכזי לחופש המידע ועוד.
היזק על ידי כלב בדיני נזיקין בישראל הוא עוולה נזיקית המתארת נזק גופני הנגרם מתקיפה של כלב.
הסעיף על פי פקודת הנזיקין מטיל באופן אוטומטי על בעלי הכלב לפצות את הניזוק, מלבד מצבים מסוימים.
עוולת היזק על ידי כלב הוכנסה כתיקון, בשנת 1992, ביוזמתו של ח"כ אברהם בורג, בעקבות שורה של תקיפות של כלבים כנגד ילדים קטנים, שהובילו לפציעות קשות.
הדבר הוביל לחקיקת סעיפים 41א-41ג בפקודת הנזיקין שעוסקים בהיזק על ידי כלב, כדי לתת מענה לתופעה.
בהליך החקיקה, הייתה התלבטות אם להטיל אחריות רק על בעלי כלבים מועדים או על כל בעלי הכלבים, אך נוכח חומרת התופעה הוכרע כי יש להטיל אחריות על כלל בעלי הכלבים.
המחוקק ביקש בכך להיטיב עם הניזוק שנפגע בנזק גוף שנגרם על ידי כלב, ולהפוך את תביעתו לקלה יותר מבלי שיצטרך להוכיח רשלנות של בעל הכלב, הפרת חובה חקוקה וכדומה.
היזק על ידי כלב מוגדר בסימן ד'1 לפקודת הנזיקין וקובע כך:
סעיף 41א קובע מספר תנאים לעוולה: מדובר בנזק גוף, הנזק נגרם על ידי כלב (לא חייבת להיות נשיכה ואף לא מגע), המפצה הוא הבעלים או המחזיק בכלב בדרך קבע, אין חשיבות לעובדה אם הייתה רשלנות.
סעיף 41ב מגדיר הגנות שכאשר מתקיימת אחת מהן, אין עילה לתביעה דרך "היזק על ידי כלב", אך ניתן לתבוע דרך עוולות אחרות בפקודת הנזיקין או מחוצה לה.
היחידה המיוחדת ללחימה נגד הטרור (ברומנית: Unitatea Specială de Luptă Antiteroristă או בקיצור USLA) הייתה יחידה צבאית מקצועית כפופה למשרד הפנים של רומניה ומיועדת להילחם בטרור.
היחידה הוקמה ב-15 בדצמבר 1977 ובסוף 1989 היו בה 795 חיילים וקצינים.
ב-1990 שונה שם היחידה ל"הבריגדה האנטי-טרוריסטית" והוכפפה לשירות המודיעין הרומני.
במהלך המהפכה הרומנית (1989) היחידה קיבלה את מרות ראשי המהפכה ואף שלחה לוחמים להגביר שמירה על משרד ההגנה, אך לוחמים אלה זוהו בטעות כטרוריסטים ומגיני משרד ההגנה פתחו באש עליהם ואף מעכו בעזרת טנקים את המשוריינים.
שמונה לוחמים נהרגו וגופותיהם הושלכו יחד ברחוב.
על הגופות נכתבה המילה "טרוריסטים" ובראש הערימה הוצב ראש כרות ובפיו סיגריה.
אזרחים, שעברו ברחוב, ירקו על הגופות ואף גרוע מזה.
לאחר שהתברר שהמתים לא היו טרוריסטים, הם טוהרו ואף הוענק להם תואר "גיבור-מרטיר של המהפכה הרומנית", אולם כעבור עשר שנים בוטל תוארם של שניים מהם בגלל ידיעות על כך שהיו מעורבים בתככים פוליטיים.
במקום בו נהרגו לוחמי היחידה במהלך המהפכה, הוקמה אנדרטה לזכרה בשנת 2012.
היַחְדָּה (קואליציה) למען הגולן - יל"ג היא עמותה הפועלת לקידום ההכרה הבינלאומית בריבונות ישראל ברמת הגולן.
בזירה הישראלית פועלת היל"ג להמרצת הממשלה ונבחרי הציבור לכך שההכרה הבינלאומית בריבונות ישראל ברמת הגולן והכפלת אוכלוסיית הגולן, יהיו למשימה לאומית.
בזירה הבינלאומית פועלת היל"ג להוריד מסדר היום כל אפשרות של נסיגה ישראלית מרמת הגולן ובשכנוע והמרצת מקבלי ההחלטות להכיר בריבונות ישראל ברמת הגולן.
בינואר 2018 פרסמה היל"ג מסמך מדיניות מקיף בשם: "הערות לאסטרטגיה לאומית לרמת הגולן".
המסמך סוקר את הקשר ההיסטורי של הגולן לעם ישראל ולמדינת ישראל וכן מציג עקרונות, רעיונות ואבני יסוד לגיבוש אסטרטגיה לאומית לרמת הגולן שבמרכזה: הכרה בינלאומית בריבונות ישראל ברמת הגולן והגדלת מספר התושבים בגולן.
במסגרת העבודה על המסמך בוצע מחקר משווה ובו נבחן גידול האוכלוסייה בערי פריפריה בין השנים 1967–2017 בהשוואה לגידול האוכלוסייה ברמת הגולן.
בנוסף נבחנו תוכניות פיתוח ממשלתיות לרמת הגולן במשך חמישים שנות שליטה ישראלית.
הממצאים העלו כי מרבית תוכניות הממשלה ליישוב ופיתוח הגולן לא הושלמו וחלקן אף לא כלל לא בוצע, עוד עלה כי גידול האוכלוסייה ברמת הגולן הוא הנמוך ביותר מבין הערים שנבחנו וכי מאז חקיקת חוק רמת הגולן בשנת 1981 חלה ירידה משמעותית במספר היישובים החדשים שהוקמו ברמת הגולן ובפיתוחו.
מסמך המדיניות תורגם לאנגלית והושק במסגרת כנס שנערך בקונגרס האמריקאי ביולי 2018.
כנס: אסטרטגיה לאומית לרמת הגולן
במרץ 2018 קיימה היל"ג כנס ראשון מסוגו בנושא גיבוש אסטרטגיה לאומית לרמת הגולן.
בכנס השתתפו אנשי ציבור וכן גורמים מתחום הביטחון, הדיפלומטיה, התקשורת, האקדמיה וההתיישבות וכן מנהיגות מקומית מהגולן.
בין המשתתפים: האלופים (במיל.) עמוס ידלין וגרשון הכהן, השגרירים לשעבר מייקל אורן ורון פרושאור, פרופסור אייל זיסר, ראש אגף המודיעין לשעבר במוסד חיים תומר וראש המועצה המקומית קצרין דמיטרי אפרצב.
בכנס נידונו האפשרויות והסיכויים להכרה בינלאומית בריבונות ישראל ברמת הגולן, קידום תוכנית חירום לאומית לפיתוח הגולן והכפלת מספר התושבים בו.
כמו כן נידון עתיד המרחב הסורי מנקודת מבט ישראלית.
תוצרי הכנס והמסקנות שהתקבלו בו משמשות בימים אלה בסיס לגיבוש תוכנית חירום לאומית לפיתוח והכפלת אוכלוסיית הגולן אשר תוצג למקבלי ההחלטות.
כחלק מהמאמץ לקידום ההכרה הבינלאומית בריבונות ישראל ברמת הגולן, קיימה היל"ג מסע הסברה בארצות הברית ביולי 2018, במהלכו נערכו פגישות עבודה עם גורמי ממשל בכירים, סנאטורים, ביניהם טד קרוז, וחברי בית הנבחרים, וכן עם מעצבי דעת קהל ועמיתים במכוני מחקר.
העמדה המרכזית שהוצגה במסע ההסברה התמקדה בחשיבות ובצורך הדחוף שבהכרה אמריקאית בריבונות ישראל ברמת הגולן כאינטרס ישראלי-אמריקאי משותף.
בהיבט רחב יותר, הוצג לסנאטורים ולחברי בית הנבחרים מזכר מפורט המתייחס לא רק לסוגיית הגולן אלא גם לצורך שבתהליך חשיבה חדש בכל הנוגע למדיניות החוץ של ארצות הברית למזרח התיכון, לאור המגמות המשתנות, ונדונו מהלכים מעשיים לקידום ההכרה האמריקאית.
במסגרת הביקור התקיים כנס בקונגרס האמריקאי ובו הוצג למשתתפים מסמך המדיניות "הערות לאסטרטגיה לאומית לרמת הגולן" המפרט את העקרונות המרכזיים בנוגע לחשיבות והדחיפות שבהכרה בינלאומית בריבונות ישראל ברמת הגולן.
משתתפי הכנס קיבלו תדרוך מפורט בנוגע לאינטרס הישראלי והאמריקאי שבהכרה בגולן הישראלי, וכן סקירה רחבה בנושא שהעניק , מומחה אמריקאי בין-לאומי לפוליטיקה ומזרח תיכון ממכון הדסון שהגיע כאורח היל"ג.
היחדה למען הגולן השתתפה בדיון שהתקיים בכנסת בנושא ההכרה הבינלאומית בריבונות ישראל ברמת הגולן.
במרכז הדיון שהתקיים תחת הכותרת "העולם עם הגולן" עמדה החשיבות בקידום ההכרה הבינלאומית ברמת הגולן.
את הכנס יזמה מפלגת 'יש עתיד' והשתתפו בו סגן שר הביטחון אלי בן דהן, וכן חברי כנסת ממפלגות הליכוד, המחנה הציוני, כולנו ויש עתיד.
מלבד חברי הכנסת נשאו באירוע דברים עוזי ארד, ראש המועצה לביטחון לאומי לשעבר, אלי מלכה, ראש המועצה האזורית גולן ודמיטרי אפרצב ראש המועצה המקומית קצרין.
גדוד היחידה המיוחדת הראשונה (בספרדית: 1er Batallón de Combate-Grupo Especial Uno, בקיצור: GE-1) היא יחידת תקיפה טקטית של המשטרה הפדרלית בארגנטינה המורכבת מחיילי צבא היבשה.
היחידה הוקמה כיחידה מבצעית מיוחדת בשנת 1978, כאשר ארגנטינה אירחה את גביע העולם בכדורגל.
עשר שנים מאוחר יותר, ב-1988, שינתה היחידה את שמה ל"קבוצת המבצעים המשטרתית" והפכה באופן רשמי ליחידה העיקרית למלחמה בטרור של המשטרה הפדרלית.
בשנת 1994 הוקמה יחידת GEOF וגודלה של GE-1 הופחת באופן דרמטי.
עם הפיכת משטרת בואנוס איירס למשטרת המטרופולין בשנת 2002, היחידה הוקמה מחדש והפכה במהירות לכוח עילית טקטי, עם יותר מ-400 מבצעים מוצלחים.
כל לוחמי GE-1 מחויבים לעבור בדיקה קפדנית, הכשרה מקיפה לפני הצטרפותם ליחידה.
היחידה נקראת בעת הצורך, באופן סלקטיבי בסגנון הדומה במידה רבה ליחידת ה-SWAT האמריקאית.
היחידה משתמשת בכלי נשק מיוחדים וציוד כגון: גלוק 17, אקדח 9 מ"מ, רובי תקיפה הקלר וקוך HK33, מכונת ירייה הקלר וקוך MP5, ורובה צלפים M24 SWS.
היחידה המשטרתית לשמירת השלום (בפורטוגזית: Unidade de Polícia Pacificadora; לעיתים מכונה בשם "יחידת ההשקטה") היא גוף אכיפת חוק של מדינת ריו דה ז'ניירו, ברזיל, שמטרתו להשיב לידי המדינה שטחים, לרוב בשכונות עוני, שנשלטו על ידי כנופיות של סוחרי סמים.
התוכנית נוצרה ויושמה על ידי מזכיר ביטחון הציבורי, ז'וסה בלטראמה, בגיבוי מושל מדינת ריו דה ז'ניירו, סרג'יו קברל.
המטרה המוצהרת של ממשלת ריו היא להציב 40 יחידות עד 2014. עד מאי 2013, 231 פאבלות כבר עברו לשליטת UPP.
במשך עשרות שנים נשלטות הפאבלות בריו דה ז'ניירו על ידי חבורות סוחרי סמים מזוינים.
החל מהקמת UPP בדונה מרטה בשנת 2008, רבות מהפאבלות הגדולות של ריו קיבלו כוחות משטרה שכאלה.
במשך עשרות שנים ריו ראתה מעגל של שוטרים הפושטים על הפאבלות, עורכים קרבות ירי עם סוחרים ואז נסוגים שוב.
היו מלחמות תכופות בין סוחרים שונים, שהובילו לעוד יריות וסיכנו את חייהם של האנשים שחיו בפאבלות הללו.
הפאבלות שנבחרו לתוכנית UPP לא שילמו בעבר עבור השירותים הציבוריים אלא נאלצו לשלם אגרות לכל ארגון פשע השולט באזור; לעיתים קרובות זה הוביל להישנות של מקרי סחיטה והעלמות מס.
לפיכך, הרעיון של UPP (שקיבל תנופה עוד יותר מרגע שנבחרה ריו לארח את גביע העולם בכדורגל והמשחקים האולימפיים) הוכנס לבסוף לפעולה כפתרון ראשוני להתמודדות עם מעגל האלימות העירוני.
לפני הקמת UPP, מנהיגי הכנופיות היו מוטרדים מגדודי העילית של משטרת ריו, BOPE, שנטו לפשוט ולתור אחר נשק כבד ומלאי סמים (בשלב זה, ואחרי כן, היה מאמץ לעודד את התושבים לדווח על פעילות פלילית) למספר טלפון אנונימי המנוהל על ידי ממשלת ריו בשם Disque Denúncia).
הקצת UPP תוזמנה עם יציאת BOPE מהפאבלות והחלפתם של מאות שוטרים שהוכשרו לאחרונה, שעובדים באזור מסוים בפאבלות ככוח משטרתי קבוע.
פאבלות אחרות שיש להן כיום יחידות UPP כוללים את סידדה דה דאוס, דונה מרטה ומורו דה בבילוניה.
באופן כללי, במקום בו הוצבו יחידות משטרתיות לשמירת שלום, רמת הפשיעה האלימה צנחה באופן דרמטי, בעוד ערכי הנדל"ן עלו.
מכיוון שהפאבלות נשלטו בעבר על ידי סוחרי סמים חמושים במשך יותר מעשרים וחמש שנים, החשש מפני תגמול, שהיה עמוד התווך של "חוק הסוחרים", נמצא בדעיכה.
לדוגמה, באפריל 2012, כאשר סוחר סמים ששלט בעבר על הפאבלה של מנגוויירה נורה ונהרג במהלך פעולה משטרתית בג'קארז'ינו (לפני שהאזור קיבל יחידת UPP משלו), חברים אחרים מאותה סיעה פלילית הורו לעסקים לסגור את דלתותיהם מוקדם במנגוויירה, זאת על אף שלפאבלה יש כוח משטרתי קבוע של היחידה לשמירת השלום.
התרחשות דומה של עסקים שסגרו את שעריהם מוקדם במנגוויירה מכיוון שסוחרי הסמים הורו על כך, התרחש בפברואר 2013.
בשנת 2011, לאחר מעצר של ברון הסמים אנטוניו פרנסיסקו בונפים לופס, היחידה השתלטה על אזור רוסיניו.
במאי 2012, חוסה בלטרמה הודה כי פושעים חמושים נדדו מאזורים בריו שיש להם נוכחות משטרתית רבה לאזורים עם פחות משטרה וללא מעצורים, כמו למשל ניטרוי הסמוכה, מעבר למפרץ.
עם זאת, בלטרמה הצהיר כי הוא מאמין על סמך ניתוח נתוני פשע שרק מנהיגי כנופיות הגבוהים בהיררכיה יוכלו להתבסס מחדש בקהילות פאבלה אחרות; וכי לסוחרי סמים בדרגה נמוכה יותר קשה להשתלב באזורים גאוגרפיים אחרים.
בעוד שחל שיפור באזורי הפאבלה שבשליטת UPP, הריכוז של פושעים גדל באזורים אחרים בריו דה ז'ניירו שאינם בעלי היתרונות הישירים של כוחות משטרה קבועים המפטרלים באופן פעיל בשכונות.
בין אלה ניתן למנות את Baixada Fluminense, Niterói, ושכונות מסוימות באזור הצפון.
מוקדם היה ברור שהפושעים ברחו מפאבלות מסוימות לפני כניסת BOPE.
בעבר, כאשר המשטרה ניסתה להקיף פאבלה למעצר והרגה סוחרים בתקיפות פתע, היו קרבות יריות בקנה מידה גדול, ותושבים חפים מפשע נקלעו לאש.
בעוד שמנהיגי כנופיה בעלי פרופיל גבוה יותר (המכונים גם בתקשורת של ריו כ"סוחרים", בפשטות) נאלצו להשאיר את הפאבלות לניהול המשטרה, קשריהם המשפחתיים נותרו.
כמו כן, חברי כנופיה מפאבלות אחרות הנמצאות באותה סיעה, עדיין מתואמים ומבקרים אחד את השני.
בדוגמה של נקודה זו, דיווח אחד העיתונים של ריו ב-9 ביולי 2012 כי קבוצות פושעים ירו על שוטרים במקומות שונים בתוך המתחם באלמאו באותו היום בו הכשירו כוחות הצבא את הנסיגה הסופית שלהם מהאזור.
קיימת היסטוריה ידועה של התעללות ושחיתות במשטרה בריו דה ז'ניירו, ובמשך שנים זה רק הוסיף דלק למלחמה בין סוחרי הסמים השולטים על הפאבלות של ריו והמשטרה עצמה.
בשנים האחרונות נעשו מאמצים משותפים תחת מזכיר ביטחון הציבור חוסה בלטרמה להשמיד את המשטרה המושחתת; וזו בדיוק הסיבה לכך שהשיטור הקהילתי של הפאבלות במסגרת תוכנית UPP מאויש על ידי מתגייסים חדשים המגיעים היישר מהאקדמיה לשוטרים - כמו 750 הקצינים שנשלחו לפטרל ברוסיניה החל מאוגוסט 2012.
בלטרמה הצהיר כי המטרה העיקרית של אנשי ה-UPP היא יותר לעצור חמושים מלשלוט ברחובות מאשר לשים קץ לסחר בסמים.
דו"ח של הארגון העולמי נגד עינויים בשנת 2010 (OMCT) ציין את הירידה בשיעור הרצח בפאבלות של ריו דה ז'ניירו.
סקר שנערך בקרב תושבי הפאבלות של ריו ביולי 2012 (שם הוצבו יחידות UPP) הראה כי חלה ירידה במספר פשעי האלימות והמוות.
פשעים אחרים שלפני כן הוצגו ללא דיווחים בתיקים הופיעו כעת בסטטיסטיקה של הפשע כמו גנבה, אלימות במשפחה ואונס.
תוצאות אחרות של הסקר הראו כי האנשים הרגישו חופשיים יותר לדון בנושאי טאבו שהיו בעבר כמו אלימות ברחוב ופעילות סמים בלתי חוקית, אך רבים עדיין מאוימים לדבר בה, מחשש כי אמצעי ה-UPP הוא זמני בלבד.
על פי הדיווחים, האבטלה נמוכה למדי בחלק מהפאבלות של אזור הדרום כמו פאבאו-פאבוזיניו, (בקופקבנה), שם דווח על שיעור אבטלה כ-5% ביולי 2012, בהשוואה לשכונות באזור הצפוני בו החיים בדרך כלל קשים יותר, שם חציון ההכנסה היא 34.4% פחות מאשר בפאבלות החזקות באזור הדרום.
באזור הפאבלה הדרומית של צ'אפו מנגיירה, (בסמוך לחופים המפורסמים של ריו) 92.2% מהתושבים הם בעלי טלפון סלולרי.
עיתונאים בריו בחנו את תוצאות ההצבעה בבחירות המוניציפליות ב-2012 וצפו כי אלה החיים בפאבלות המנוהלות על ידי אנשי UPP חילקו את קולותיהם בקרב קשת מועמדים רחבה יותר, לעומת אזורים שנשלטו על ידי ראשי קרטלי סמים או קבוצות פשע מאורגנות אחרות כמו ה"מיליציות".
ב-23 ביולי 2012 נורה למוות על ידי פושעים באזור נובה ברסיליה שבקומפלקסו דו אלמאו, השוטר הראשון של UPP שנורה.
בזמן הירי, הקצינה, פביאנה אפרסידה דה סוזה בת ה-30, ששירתה בכוח רק כמה חודשים, הייתה בתחנת UPP קטנה בתוך הפאבלה, כאשר 12 חמושים פרצו לבניין והיא נפגעה בבטנה מכדור רובה.
עשר דקות לפני שזה קרה, שמונה תוקפים ירו לעבר שני קצינים שסיירו בשכונת פדרה דו סאפו במתחם, אך איש לא נפצע.
בשבוע שקדם לו סיירו כוחות המשטרה באזור פזנדינה במתחם כאשר הותקפו בשתי פעמים שונות.
באחד המקרים הושלך רימון שהתפוצץ בסמוך לניידת שלהם.
(כתוצאה מההתקפה שהובילה למותו של קצין משטרה, הוקצו למתחם 500 שוטרים נוספים של UPP, מה שהגדיל את המספר הכולל ל-1,800 קצינים העובדים באותה קהילה מסוימת).
היחידה הממשלתית לתיאום המאבק בגזענות היא יחידה במשרד המשפטים בראשות עו"ד ציקי שטסברג דיל, שמטרתה מניעה ומיגור גזענות ממסדית - במשרדי ממשלה ומוסדות ציבור - על רקע צבע עור, מוצא, לאום, דת וכלפי כלל הקבוצות בישראל, באמצעות שינוי מדיניות ופרקטיקות ארגוניות, לקידום שוויון וחוסן חברתי במדינת ישראל.
בעקבות מחאות יוצאי אתיופיה בחודשים אפריל-מאי 2015, הוקם צוות בין-משרדי למיגור הגזענות נגד יוצאי אתיופיה, בראשותה של מנכ"לית משרד המשפטים, אמי פלמור.
בחודש יולי 2016 פורסם דו"ח הצוות, והמלצותיו אומצו על ידי ועדת שרים בהחלטת ממשלה מספר 1958. אחת ההמלצות המרכזיות הייתה הקמת יחידה ממשלתית, במשרד המשפטים, לתיאום המאבק בגזענות.
היחידה הממשלתית לתיאום ולמאבק פועלת למניעה ולמיגור גזענות ממסדית כלפי כלל הקבוצות בישראל על רקע צבע עור, לאום, מוצא, ודת באמצעות עבודה בשלושה תחומים: (א) שינוי מערכתי וקידום מדיניות
בהחלטת ממשלה 1958 הוחלט על מינוי של ממונה על מניעת גזענות בכל משרד ממשלתי ויחידת סמך.
הכפיפות מקצועית של הממונה היא ליחידה.
כיום יש מעל חמישים וחמישה ממונים אשר פועלים במשרדם בשיתוף פעולה ובכפיפות מקצועית להיחידה, במטרה ליצור סביבת עבודה בטוחה, להעלות את המודעות לנושא, לקיים שיח מקצועי ולטפל בתלונות.
היחידה הוסמכה על ידי הממשלה, בין היתר, לקבל תלונות בנושא גזענות ממסדית ולנתב את הטיפול בהן לגורמים המוסכמים, לרכז מידע בנושא המאבק בגזענות, לפעול למניעת גזענות ולהגיש דו"ח לממשלה על פעילות משרדי הממשלה השונים למיגור הגזענות.
אחד מתפקידיה המרכזיים של היחידה הוא קבלה של פניות ותלונות ממי שחוו או היו עדים למופעי גזענות ממסדית/מוסדית, הפנייתן לגורמים הרלוונטיים ומעקב אחר הטיפול בהן.
בשנת 2024 נפתחו ביחידה 367 תלונות על אירועי גזענות.
הנושאים העיקרים היו באפליה במתן שירות עם 29%, ותלונות בנושא תעסוקה עם 12%.
המתלוננים העיקריים הגיעו משתי קבוצות אוכלוסייה עיקריות – חברה ערבית עם 39% ומוצא אתיופי עם 16%
במקביל לטיפול פרטני בתלונות, היחידה פועלת לשינויים רוחביים בדרכים אלה:
מעקב אחר יישום המלצות דוח הצוות הבין-משרדי למיגור הגזענות נגד יוצאי אתיופיה ושתי החלטות הממשלה שמעגנות המלצות אלו.
הנכחה חיובית של יוצאי אתיופיה: היחידה פועלת להגברת ההנכחה החיובית של יוצאי אתיופיה במרחב הציבורי לרבות בתקשורת.
זיהוי של מדיניות שמקבעת, משעתקת או מאפשרת גזענות, או פרקטיקות גזעניות שמחייבות שינוי מערכתי, והובלה של שינויים אלה במשרדי ממשלה ובשירות הציבורי.
היחידה מקדמת פיתוח של ידע מקצועי, משפטי ומחקרי בנושא של גזענות, שבעזרתו ניתן לפתח הכשרות, לייעץ ולהוביל תהליכי שינוי בשירות הציבורי ומשרדי הממשלה.
היחידה הרב-ממדית (יחידה 888, הידועה גם כ"יחידת רפאים") היא יחידת קומנדו מיוחדת בצה"ל, הפועלת תחת זרוע היבשה.
היחידה הוקמה במהלך שנת 2019 ביוזמת הרמטכ"ל אביב כוכבי, כחלק מהתכנית הרב־שנתית "תנופה", במטרה להיערך ללחימה בשדה הקרב העתידי.
היא מהווה יחידת מודל לשינויים עתידיים ביחידות התמרון של צה"ל.
היחידה מיועדת להילחם בכל זירות הלחימה ובכל תוואי שטח בהתאם למאפייניו ולאתגריו המשתנים, תוך שהיא משמשת ככוח מתמרן רב־זרועי, בעל כושר לחימה גבוה לאיתור, לחשיפה ולהשמדת אויב.
היחידה מוכשרת ומתפקדת כיחידת קומנדו המבצעת פעולות מבצעיות בגזרות רצועת עזה, לבנון, ויהודה ושומרון וזאת על אף שאינה חלק מחטיבת עוז.
ב-2024, במלחמת חרבות ברזל, לראשונה מאז הקמתה, הופעלה היחידה הרב-ממדית בתמרון קרקעי.
בפברואר 2020 נערך מסדר ההקמה של היחידה ונחשף סמלה, חרב המשתלבת בתוך הספרה שמונה ובה מוטמעים חיצים הפונים לכיוונים שונים.
המוטיבים המובילים ברעיון תג היחידה הם שילוביות, סינרגיה וקטלניות.
בספטמבר 2020 עברה היחידה מכפיפות עוצבת האש (אוגדה 98) לעוצבת הבזק (אוגדה 99), אוגדת חי"ר־אש המיועדת ללחימה בשטחים מבוצרים ולממש את עיקרון "שדה הקרב המשולב הרב-ממדי".
עוצבה זו כוללת בנוסף את חטיבת יפתח, חטיבת כפיר, יחידת הבלנ"מ 444, עוצבת ראם וחטיבת שועלי מרום.
ב־27 ביולי 2021 מונה אל"ם איתמר בן חיים למפקד היחידה, במקומו של אל"ם עמי ביטון שעבר לפקד על החטיבה הצפונית באוגדת עזה.
לאחר שנדדה מאז הקמתה בין בסיסים שונים, התמקמה היחידה בספטמבר 2021 בבסיס קבע שהוקם עבורה במרכז הארץ.
בקיץ 2021 החל גיוס לוחמים ישירות למסלול הכשרה ייעודי ליחידה.
המעבר למערך התמרון והכפפה לזרוע היבשה
באמצע 2023 הוכפפה היחידה, מבחינה פיקודית, ישירות לזרוע היבשה ולמערך התמרון מבחינה מקצועית.
במהלך שנת 2025 הוכפפה היחידה לפיקוד קצין שריון ראשי.
במהלך המתיחות בין ישראל לחזבאללה באוגוסט 2020 לקחה היחידה לראשונה חלק בפעילות מבצעית.
במהלך מבצע שומר החומות פעלה היחידה בגזרת החטיבה הצפונית של רצועת עזה.
ב-7 באוקטובר 2023, במהלך קרב רעים במסגרת טבח שבעה באוקטובר, בהיתקלות עם מחבלים נהרגו מפקד היחידה, אל"ם רועי לוי וסרן יותם בן בסט, מפקד פלגת ההכשרות ביחידה.
בקרבות בבארי נהרג סגן יונתן גוטין, קשר"ג היחידה.
סמ"ר איתי נחמיאס, לוחם ביחידה, נהרג סמוך לביתו בעוטף עזה.
לראשונה מאז הקמתה, היחידה הרב-ממדית הופעלה בתמרון קרקעי ברצועת עזה במסגרת מלחמת חרבות ברזל.
במהלך התמרון היחידה פוזרה, צוותיה ליוו יחידות מובחרות וצוותי קרב גדודיים ככוח מובחר וקדמי, ואחרים פעלו גם באופן עצמאי, ישירות תחת האוגדות.
ב-18 בדצמבר במהלך התמרון הקרקעי לוחמי היחידה הרב-ממדית, תחת פיקוד צוות הקרב החטיבתי 551, איתרו בביתו של בכיר בחמאס במרחב ג'באליה, מזוודות של כספי טרור בשווי של כ-5 מיליון שקל ואמצעי לחימה רבים.
ב-13 בינואר 2024, לראשונה מאז הקמתה חיסלו לוחמי היחידה מחבלי חמאס באמצעות רחפנים מתקדמים ושילוב של יכולות טכנולוגיות לזיהוי מטרות והכוונת אש.
במהלך אוקטובר 2024 חזרה היחידה הרב-ממדית לפעול תחת צוות הקרב החטיבתי של חטיבה 401 במרחב ג'באליה והשתתפה בקרב ג'באליה השלישי (2024).
ב-28 באוקטובר 2024, במהלך הפעילות בג'באליה כוח לוחמים של היחידה חיפש במהלך הלילה עמדות צליפה במרחב.
הכוח נכנס למבנה וברגע שהוא נכנס, אירע פיצוץ מטען רב עוצמה שהטמינו מחבלי חמאס.
כתוצאה מפיצוץ המטען נהרגו במקום ארבעה לוחמים מהיחידה: סרן יהונתן (ג'וני) קרן, סמ"ר ניסים מיטל, סמ"ר אביב גלבוע, וסמ"ר נאור חיימוב.
באותה תקרית נפצע באורח קשה קצין לוחם מהיחידה.
ב-26 בדצמבר 2024, במהלך היתקלות עם מחבלי חמאס תוך הלחימה בג'באליה, נהרג רס"ן הוד שרייבמן, מפקד פלגה ביחידה.
באותה היתקלות עם מחבלים נפצע קשה לוחם נוסף של היחידה.
מספר היחידה הוא 888, והוא נועד לייצג ולהדגיש את הפעילות הבלתי-פוסקת שלה – בעזרת הדמיון של הספרה 8 לסימן האינסוף (∞).
בנוסף לשמות 888, הרבמ"ד ו'רפאים', זכתה היחידה לכינוי הלא-רשמי "המעבדה הצה"לית", בזכות היכולת של הצבא לבדוק עליה תהליכים חדשניים לפני שהם מתחילים להיפרס ולהיטמע בכלל היחידות
סיסמת היחידה היא – ומשמעותו קשורה בהיותם של אנשי היחידה נוכחים בכל מקום, בעודם פועלים בתמרון איכותי עד כדי כך שלא יהיו נראים בשטח.
סיכת הלוחם מורכבת מאלמנטים רבים, ומגלמת בתוכה את המוטיבים המובילים את היחידה בפועלה, ומיוצגים גם בסמל היחידה:
חרב – ניצבת במרכז הסיכה, מייצגת את העוצמה והקטלניות המלווה את הכוחות הלוחמים במדינה עוד מימי הפלמ"ח.
הספרה 8 – עוטפת את החרב, מסמלת תנועה אינסופית של שיפור והתקדמות מחד ואלמנטים של רב-ממדיות המיוצגים על ידי חיצים היוצרים אפקט תלת־ממדי מאידך.
חיצים – מוטמעים בתוך הספרה 8, פונים לכיוונים שונים, ומסמלים את ההתארגנויות השונות ביחידה הפועלות במגוון כיוונים יחד, כיאה לתפיסה והנרטיב המוביל את היחידה.
כנפיים – מעוצבות בסגנון של רוח רפאים, מייצגות בסיכה את שם היחידה "יחידת רפאים", המשתנה ומתאימה עצמה למול האויב הנעלם, בעלת שרידות גבוהה, בלתי צפויה ופועלת בכלל הממדים.
צבעה הלבן – מסמל את הייחודיות, טוהר, בולטות והתחדשות המייצגים את היחידה החדשה ואת הרוח המובילה את פעולותיה.
רובה השירות של לוחמי היחידה הוא M4A1 קרבין מקוצר וחלקם גם חמושים באקדח לגיבוי.
נשק מחלקתי כולל מקלעי נגב 5.56 מ"מ, מאג 7.62 מ"מ ונגב NG7, וכן רקטות כתף נגד מבנים ומטול רימונים M203. היחידה מפעילה גם צלפים החמושים במערכות נשק צלפים על בסיס רובי M24 משופר, בארט REC10 ובארט MRAD.
היחידה משתמשת במגוון כוונות בהן הכוונת החכמה פגיון Smartshooter, כוונת טלסקופית ליאופולד סימן 6 וכוונות השלכה של .
היחידה מפעילה רחפנים מסוגים אחדים, בהם:
"קרנף": רחפן החמוש במטול רימונים 40 מ"מ, שפותח על ידי יחידת יפת"ח.
רחפנים בעלי מטע"ד מסווג תוצרת יפת"ח.
"להקת חשיפה": להקה של שישה רחפני תצפית מתוצרת אלביט מערכות, שעוסקים באיתור פעילות חשודה.
"מעוז": רחפן מתאבד מתוצרת רפאל, הנושא 350 גרם חומר נפץ ומסוגל לפגוע במטרה אליה הוא מונחה מרחוק בעזרת מצלמה שעליו.
הכשרת הלוחם ביחידה הרב-ממדית מתבצעת במסלול של שנה וארבעה חודשים.
במהלך הכשרת הלוחם ביחידה, מלבד הכשרתו כלוחם, עובר ארבעה חודשים ייעודיים למקצוע בו יעסוק במהלך שירותו הצבאי.
המקצועות מגוונים אך כולם חדשניים, טכנולוגיים ומבצעיים כאחד.
עם הקמתה הגיעו ליחידה הרב-ממדית צוותים שהתגייסו ושירתו ביחידות אחרות.
כחלק מהתפתחות היחידה, עודכן מסלול המיון וכעת מגיעים צוותים שמתגייסים באופן ייעודי אליה.
אל היחידה מגיעים החיילים לאחר שצלחו את גיבוש היח"טיות ועברו טירונות בבא"חים של חטיבות החי"ר השונות (צנחנים, נח"ל, גבעתי וכדומה), ואחריה מגיעים לבסיס האם של היחידה הרב-ממדית ועוברים את ההכשרה המתקדמת שאורכת 12 שבועות.
לאחר שעברו את ההכשרה, הבוגרים מתחילים את שירותם הסדיר בצוותי היחידה.
היחידה דורשת לוחמים מהיחידות עוקץ, יהל"ם, ורוכ"ש לאחר שעברו הכשרה מלאה ביחידות שלהם על מנת למלא תקנים.
ביוני 2022 זכתה היחידה במקום הראשון בבית היחידות המיוחדות באליפות הרפואה של צה"ל.
באוקטובר אותה שנה, זכתה היחידה במקום הראשון בבית היחידות המיוחדות באליפות הצליפה הבינלאומית של צה"ל.
היחידה המבצעית לתגובה מהירה (באוקראינית: Корпус Оперативно-Раптової Дії) המכונה בקיצור KORD היא יחידת משימות מיוחדת של המשטרה הלאומית באוקראינה, שנועדה לפתור מצבי חירום מורכבים ונחשבת ליחידת המבצעים המיוחדת של המשטרה, המקבילה לימ"מ הישראלי.
ב-12 במרץ 2015 הודיע שר הפנים של אוקראינה ארסן אבקוב בדו"ח "100 ימי פעילות ממשלתית: הדרך להתייצבות" כי תוקם יחידת מצבעים מיוחדת על בסיס גדודים מיוחדים וכוחות מיוחדים של משרד הפנים והיא תיקרא בשם KORD.
ב-28 באוקטובר 2015 החלה קבלתם של מועמדים לשירות ביחידה באקדמיה הלאומית לענייני פנים, הממוקמת בקייב.
בסך הכל נבדקו כ-1.3 אלף מועמדים לשירות ביחידה המשטרתית המיוחדת.
ב-4 במרץ 2016, 37 הלוחמים הראשונים של קבוצת "A" של הכוחות המיוחדים של KORD, לאחר שעברו מבחנים וקורס הכשרה של חודשיים, החלו בתפקידיהם.
ראש המשטרה הלאומית חטיה דקנואידזה ציינה כי היה זה יום הוא יום היסטורי נוסף בתולדות המשטרה הלאומית באוקראינה.
במהלך קורס הכשרה של חודשיים, אנשי היחידה אימצו את הניסיון והטקטיקה של ביצוע פעולות מיוחדות של המשטרה בארצות הברית.
ב-17 במרץ 2016, במסגרת הקמתה של תוכנית הגנת עדים במסגרת KORD של המשטרה הלאומית באוקראינה, החלו האימונים הראשונים עם שירות המרשל האמריקני וכעבור שבועיים קיבלו 17 מדריכי קבוצת "B" של הכוחות המיוחדים של KORD של המשטרה הלאומית באוקראינה תעודות על סיום ההכשרה.
גם ביום זה, 1 באפריל, החלה בחירת המועמדים ליחידות KORD ברחבי אוקראינה.
הכוחות המיוחדים היו אמורים לגייס 3,076 שוטרים.
ב-22 ביולי 2016, נציג FBI העביר לחיילים האוקראינים תעודות סיום הקורס הבסיסי בכלי נשק וטקטיקות מיוחדים.
במשך עשרה ימים, מדריכים מה-FBI שיתפו את חוויותיהם במעצר שוטרי אכיפת החוק עם אנשי הכוחות המיוחדים של משטרת KORD.
היחידה מופיעה בסצנת הפתיחה של הסרט Tenet, בבימויו של כריסטופר נולאן.
בין המשימות העיקריות של היחידה הם:
פיתוח, הכנה וביצוע פעולות מיוחדות ללכידת עבריינים מסוכנים;
דיכוי פשעים שבוצעו על ידי חברי ארגוניפשע;
מתן תמיכה בניהול מבצעי איתור;
מתן תמיכה ליחידות משטרה אחרות כדי להבטיח לכידת עבריינים;
השתתפות במבצעי מלחמה בטרור בשיתוף פעולה עם המרכז למלחמה בטרור של שירות הביטחון של אוקראינה;
מחקר שיטות עבודה של יחידות זרות דומות בתחום;
הקפדה על ביצוע אמצעי אבטחה לאנשים המעורבים בהליך פלילי.
היחידה האדומה היא יחידת דימוי אויב ("בִּיּוּם אויב") של זרוע היבשה בצה"ל שהוקמה בשנת 2020. היחידה כפופה ל.
מטרת היחידה היא לאתגר את לוחמי צה"ל במהלך אימוניהם.
עד שהוקמה היחידה היו טירונים מדמים את האויב באימונים, אך הם פעלו לפי טקטיקה צה"לית.
גם כוחות אזרחיים שכורים של יוצאי יחידות קרביות, או פלוגות וגדודים צה"לים היו משמשים כדימוי אויב.
היחידה הוקמה כדי שדימוי האויב יהיה קרוב יותר למציאות שעתידים החיילים לפגוש.
לשם כך, הכשרת החיילות כוללת למידת דפוסי לחימה של אויבים פוטנציאליים כמו חמאס וחזבאללה, והן נושאות כלי-נשק ואמצעים ייחודיים המתאימים לאלו שבשימוש האויב.
החיילות לובשות מדים בעיצוב מנומר ודרגות בצבע אדום.
ביחידה משרתות כ-100 חיילות בשתי פלוגות הכשרה, ארבע פלוגות סדירות ופלוגת מפקדה.
חיילות היחידה הראשונות התגייסו במאי 2020 ועברו הכשרה בת שלושה חודשים וחצי (טירונות 03) בבסיס צאלים, והיא הוכרזה כיחידה מבצעית בדצמבר באותה שנה.
היחידה הצבאית למצבי חירום (בספרדית: Unidad Militar de Emergencias) היא זרוע בכוחות המזוינים של ספרד האחראית על נושאי הגנה אזרחית, מתן סיוע צבאי לאסונות ברחבי ספרד, ואף מחוצה לה במידת הצורך.
היחידה הוקמה ב-2005, וככזו, היא הזרוע הצעירה ביותר של הכוחות המזוינים הספרדיים.
ההחלטה להקים זרוע צבאית נפרדת לטיפול באסונות, התקבלה בישיבת ממשלה ב-7 באוקטובר 2005 בידי ראש הממשלה חוסה לואיס רודריגס ספאטרו.
ההחלטה עוגנה בצו מלכותי מיוחד ב-11 באפריל 2006 (Real Decreto 416/2006).
היחידה אמורה להיכנס לפעולה במצבי חירום שמקורם באסונות טבע; כולל שיטפונות, רעידות אדמה, סופות שלג גדולות ותנאי מזג אוויר קשים אחרים.
היחידה אמורה לסייע גם בכיבוי שריפות יער, בזיהום סביבתי ובטיפול במקרי חירום שנגרמו כתוצאה ממשברים טכנולוגיים; ביניהם מפגעים כימיים, גרעיניים, רדיולוגיים וביולוגיים.
כמו כן לראש הממשלה שמורה האפשרות להפעיל את היחידה בכל מקרה שייראה לנכון.
היחידה מחולקת לחמישה גדודים שנקראים "גדוד התערבות במצבי חירום" (Batallon de Intervención en Emergencias) או בראשי תיבות: BIEM.
כל אחד מהם ממוקם בבסיס אחר של חיל האוויר הספרדי ואחראי על אזור אחר בספרד.
ליחידה יש מערכת דרגות צבאיות משלה.
היחידה המבצעית של שירות הביטחון הכללי היא יחידה מיוחדת בשירות הביטחון הכללי שמורכבת מלוחמים המומחים בפעילות חשאית ובמיוחד בלוחמה בטרור ובאיסוף מודיעין בשטח עוין.
היחידה מבצעת משימות כגון איסוף מודיעין ואבטחת סוכני שב"כ בשטח עוין ולוקחת גם חלק בסיכול פיגועים.
מוטו היחידה הוא משפט מהנסיך הקטן: .
באתר שירות הביטחון הכללי נכתב בתיאור התפקיד:
הדרישות לתפקיד הן שירות קרבי מלא בצה"ל עם רקע פיקודי.
מי שמתקבל חותם על שירות לחמש שנים ואחריו יש אפשרות לקבל קביעות ולהמשיך ביחידה ובשירות.
היחידה משתפת פעולה עם הימ"מ, היחידה הלאומית ללוחמה בטרור של משטרת ישראל.
לוחמי היחידה נחשפו לראשונה בינואר 2016 כשפעלו יחד עם הימ"מ במרדף אחרי המחבל הערבי-ישראלי שביצע את הפיגוע בתל אביב.
הוא אותר בערערה וחוסל בפעולה משותפת עם הימ"מ.
במרץ אותה שנה נהרג לוחם היחידה אמיר מימוני בתאונה מבצעית ברצועת עזה.
ב-7 באוקטובר 2023, עם פרוץ מתקפת הפתע על יישובי עוטף עזה והנגב המערבי הוקפצו צוותים של היחידה לאזור ונלחמו בקרבות קשים אל מול מחבלי חמאס.
במהלך המתקפה נהרגו תשעה מלוחמי היחידה, בהם סגן מפקד היחידה יוסי טהר שתמונתו אסורה לפרסום.
במבצע ראשית האור בתחילת מלחמת חרבות ברזל (2023), הובילו לוחמי היחידה את פעולת חילוצה של החיילת אורי מגידיש.
לוחמי היחידה הובילו גם את מבצע יד זהב ב-12 בפברואר 2024, ביחד עם הימ"מ וצה"ל, בו שוחררו שני חטופים שהוחזקו ברפיח.
ב-17 במאי 2024 הותר לפרסום שבמבצע משותף של צה"ל והשב"כ, היחידה המבצעית ויחידות מיוחדות של צה"ל חילצו והשיבו 3 גופות של ישראלים שנחטפו ב-7 באוקטובר ונרצחו על ידי המחבלים.
לוחמי היחידה יזמו והובילו יחד עם הימ"מ גם את מבצע ארנון, שנערך ב-8 ביוני 2024 ובו שוחררו ארבעה חטופים ישראלים, אשר נחטפו בטבח בפסטיבל נובה.
היחסים המיוחדים הוא כינוי ליחסי ארצות הברית – הממלכה המאוחדת ההדוקים מאז סיום מלחמת העולם השנייה.
השימוש במונח נעשה לראשונה בנאום מסך הברזל של ראש ממשלת הממלכה המאוחדת לשעבר סר וינסטון צ'רצ'יל בשנת 1946.
ראשיתם של היחסים המיוחדים בשיתוף הפעולה בין המדינות כחלק ממדינות ההסכמה במלחמת העולם הראשונה ומדינות בעלות הברית במלחמת העולם השנייה.
שיתוף פעולה שבא לידי ביטוי בעזרה האמריקאית האינטנסיבית לבריטניה במהלך מלחמת העולם השנייה במסגרת חוק השאל-החכר, שעל פיו סייעה ארצות הברית לבריטניה באמצעי לחימה ואספקה במלחמה, והן בהמשך המלחמה בסיוע צבאי אמריקאי פעיל לניצחון על גרמניה הנאצית.
עם סיומה של המלחמה ותחילת המלחמה הקרה, מצאו עצמן שתי המדינות בראש המחנה המערבי מול ברית המועצות.
במסגרת זו פיתחה גם בריטניה נשק גרעיני בסוף שנות ה-40, בסיוע אמריקאי אינטנסיבי.
בנוסף הייתה בריטניה הכוח האירופי המרכזי של נאט"ו ובעל הברית הנאמן ביותר לארצות הברית במסגרת ברית זו.
במסגרת כך, הוקמו בסיסים אמריקאים רבים ברחבי בריטניה.
משבר ביחסים המיוחדים חל בזמן מבצע קדש, שבוצע על ידי ישראל בשיתוף פעולה אנגלי וצרפתי ללא תיאום עם האמריקאים.
האמריקאים פעלו לנסיגה בריטית (וישראלית) מיידית מסיני.
בעקבות כך נאלץ ראש ממשלת בריטניה, אנתוני אידן, להתפטר, ויחסי שתי המדינות נכנסו למשבר.
היחסים פרחו מחדש כאשר הרולד מקמילן עלה לשלטון בבריטניה.
מקמילן היה קרוב משפחתו של נשיא ארצות הברית ג'ון קנדי, והקרבה ביניהם סייעה להידוק היחסים בין המדינות, ובראשם שדרוג המערכת הגרעינית הבריטית בצורה משמעותית (מערכת ה"פולאריס") בתמורה לעגינתן של צוללות גרעיניות אמריקאיות בחופי סקוטלנד.
בתקופת ראשי הממשלה הבריטיים הרולד וילסון ואדוארד הית' התקררו שוב היחסים בשל סירובם לשלוח כוחות לסייע לארצות הברית במלחמת וייטנאם וכן בשל הידוק הקשרים של בריטניה עם אירופה וצירופה לאיחוד האירופי.
עם עליית מרגרט תאצ'ר לשלטון בבריטניה, התחזקו הקשרים בין המדינות בשל תפיסת העולם השמרנית המשותפת לה ולנשיא האמריקאי רונלד רייגן.
בתקופה זו הביעו שתי המדינות יחס נוקשה כלפי ברית המועצות ובהמשך עודדו את גורבצ'וב ומדיניות הפרסטרויקה שלו.
בתקופתם של הנשיא ביל קלינטון וראש הממשלה טוני בלייר התקדמו עוד היחסים ושתי המדינות שיתפו פעולה בראש הכוח שפעל בקוסובו.
גם בתקופת הנשיא ג'ורג' בוש הבן המשיכו היחסים המיוחדים לפרוח, ובריטניה הייתה שותפתה המרכזית של ארצות הברית במלחמה בעיראק, למרות הביקורת שבלייר זכה לה מבית.
במסגרת היחסים המיוחדים רוחשות שתי המדינות זו לזו אמון מלא ומשתפות פעולה בצורה הדוקה בנושאי מודיעין, רכש צבאי ועוד.
היחסים המיוחדים מתבססים על ערכי שפה ומוצא אשר משותפים הן לעם האמריקאי והן לזה הבריטי.
היחידה לשיתוף פעולה (יחשת"פ) 5620 היא יחידה בחיל האוויר הישראלי האחראית על שיתוף הפעולה בין חיל האוויר וזרוע היבשה ועל סיוע לתמרון.
בראש היחידה עומד קצין בדרגת אלוף-משנה.
היחידה כפופה ללהק השתתפות וגבולות.
היחידה מאיישת אנשי צוות אוויר כקציני קישור במפקדות היבשה ותאי השליטה המפעילים את כוחות חיל-האוויר במרחב שבו מתבצע התמרון הקרקעי.
אלה משלבים את השתתפות חיל האוויר בנוהלי הקרב המשולב החל בהערכת המצב ועד לביצוע של מהלכי הלחימה.
היחידה החלה דרכה בשנת 1974 בעקבות מלחמת יום הכיפורים כ"יחידת חפ"קים 5620", אשר הייתה אחראית על נציגות חיל האוויר במפקדות עוצבות השדה.
בהמשך, אורגנה מחדש כיחידת המשל"קים (מוצבי שליטה קדמיים).
ב־1975 הוקמה יחידת תלס"ם 515 (תובלה סער מסוקים), אשר שימשה כמפקדה מקצועית לתחום הטסת כוחות.
באפריל 1984, לאחר מלחמת שלום הגליל וכתוצאה מהפקת הלקחים ממנה, אוחדו שתי היחידות במסגרת "היחידה לשיתוף פעולה" (יחשת"פ).
בתקופה שבין מלחמת לבנון הראשונה ועד היציאה מרצועת הביטחון היו אחראים אנשי היחידה על ההפעלה השוטפת של מטוסי חיל-האוויר באזור הצפון.
מתוך חמ"ל אוויר בעוצבת הגליל הם תיאמו את פעילות המסוקים והמטוסים בגזרה הצפונית.
היחידה לקחה חלק פעיל במבצעים דין וחשבון וענבי זעם בלבנון, במבצע חומת מגן ביהודה ושומרון, במלחמת לבנון השנייה ובמבצע עופרת יצוקה.
ביחידה שישה צוותים: מכלולי שדה צפון, מכלולי שדה דרום, משל"קים, אימונים, מרכז הדרכה לשת"פ וצוות מבצעים ומודיעין.
על כל אחד מהם מפקד קצין בדרגת סגן־אלוף.
ברמת האוגדה, הקישור מתבצע באמצעות "מכלול אוויר".
בראש המכלול עומד "קצין תיאום אווירי" (קת"א).
תפקידו לייעץ למפקד האוגדה על השימוש הטוב ביותר בכוח האווירי.
הוא אחראי לתאם את התמיכה בכוחות המתמרנים באמצעות סיוע אוויר קרוב, מסוקי קרב, כלי טיס מאוישים מרחוק, ופינוי פצועים.
בחטיבות המתמרנות מוצבים קציני סיוע אווירי (קס"א).
תפקידם לנהל את הסיוע האווירי בהתאם לצורכי החטיבה.
הם לוקחים חלק פעיל בניהול הקרב תוך ניתוח ואימות הדרישות והצרכים של הכוחות המתמרנים בשטח, בדיקתם מול גורמי המודיעין הרלוונטיים, עיבודם לשפת חיל-האוויר והעברתם לתאי השליטה של היחשת"פ.
שם מכניסים את המטרות למערכת ונקודת הציון הסופית מגיעה לטייסי הקרב באוויר.
ב־2021 נוצר במסגרת היחידה קציני אוויר במסגרת צוותי "סופ"ה" (סיוע ותקיפה), צוותי לוחמים ייעודיים המשותפים לזרוע היבשה ולחיל האוויר, והשתייכו ליחידות צבא היבשה.
הצוותים כללו חמישה לוחמים: קצין אוויר סופ"ה (קא"ס), קצין שיתוף ארטילרי (קש"א) ושלושה לוחמים בעלי הכשרת מש"ק תקיפה.
בנובמבר 2024 הוסב הצוות למסגרת בשם צוות 56 השייכת ישירות ליחידה לשיתוף פעולה ומוצבת ביחידות שונות לצרכים מבצעיים.
נחמיה דגן מקימה של היחידה ומפקדה הראשון (1984-1985)
זאב לירון (מקים יחידת יחידת המשל"קים)
נחמיה דגן – מקימה של התלס"מ בשנת 1975 והיחידה לשיתוף פעולה בשנת 1984
היט רב הוא שם כולל למגוון מוצרים המיועדים להקלה על כאבים הנגרמים מתופעות כדאבת השרירים ומתנת, כאבי שרירים וכאבי ראש הנגרמים מלחץ.
הם נקראים כך משום שהם מפיקים הרגשה של חום בתוך אזור השריר אליו הם מסופקים, ובכך עובדים כגורם משכך.
מוצרים אלה בדרך כלל מגיעים בצורת משחה, אם כי קיימים גם בצורת אגד מדבק ותרסיס.
הרכיבים העיקריים הפעילים במוצרים אלו הם מנתול, אשר מצר את כלי הדם, מת'יל סליסילייט, אשר משכך כאב ומפחית תחושה באזור הפגוע וקמפור, אשר משפר את זרימת הדם.
בנוסף, עשויים להכיל רכיבים אקזוטיים כפלפל קאיין.
מת'יל סליסילייט , החומר הפעיל בכמה ממוצרי ההיט רב, רעיל אם משתמשים בו בהגזמה.
נוסף על כך, פדים לחימום אינם רצויים בשימוש עם מוצרי ההיט רב מכיוון שהדבר גורם לספיגת יתר של הרכיבים הפעילים במוצר.
מבין המוצרים ניתן למנות את שמן ה"נאמן מואי" (שמן המואי תאי) מתאילנד, "אייסי הוט" ו"מנטולטום" האמריקאים, "טייגר באלם" הסיני, "דיפ היט" האוסטרלי ו"פלקספאואר".
היט הוא סרט שוד אמריקאי שיצא לאקרנים ב־1995 בכיכובם של אל פצ'ינו, ואל קילמר ורוברט דה נירו ולצדם אנסמבל שחקנים.
הסרט נכתב, בוים והופק על ידי מייקל מאן ומבוסס באופן חלקי על סרט הטלוויזיה משנת 1989, ל.א.
טייקדאון, שגם כן בוים ונכתב על ידי מאן.
ניל מקאלי (מגולם על ידי רוברט דה נירו) הוא פושע מתוחכם וכריזמטי המקבץ סביבו חבורת פושעים הכוללת את כריס שיהרליס (מגולם על ידי ואל קילמר) מייקל צ'ריטו (מגולם על ידי טום סייזמור), טרחו (מגולם על ידי דני טרחו) ומגויס חדש בשם ווינגרו (מגולם על ידי קווין גייג').
מקאלי הוא זאב בודד וקר שנשבע לעשות הכל כדי לא לחזור לכלא ומקפיד באדיקות על כלל אחד אותו למד שם: לעולם לא להיקשר עם שום דבר אותו הוא לא יכול לנטוש תוך 30 שניות כשהמשטרה מגיעה.
מקרה הפשע הראשון שמוציאה החבורה לפועל הוא שוד של כלי רכב משוריין המכיל בתוכו איגרות חוב.
במהלך השוד רוצח ווינגרו ללא סיבה אמיתית את אחד השומרים, ובזאת כופה על שאר החבורה לרצוח את שני השומרים הנותרים.
מקאלי הזועם מנסה לרצוח את ווינגרו לאחר מכן, אך נכשל וווינגרו בורח.
לאחר מכן פונה מקאלי למפעיל שלו נייט (מגולם על ידי ג'ון ווייט) ומארגן דרכו פגישה עם בעל איגרות החוב - בנקאי מושחת בשם רוג'ר ואן זנט (מגולם על ידי ויליאם פיכטנר), במטרה למכור לו את השטרות שלו עצמו, ובכך לחסוך לשני הצדדים הוצאות כספיות וכאבי ראש מיותרים.
ואן זנט מסכים לאלתר, ומסכם על מועד הפגישה.
בפועל הוא שולח מתנקש המצווה לרצוח את מקאלי.
אך בעזרת הצוות שלו נחלץ מקאלי מניסיון ההתנקשות של ואן זנט ובהמשך בשיחה טלפונית מאיים על ואן זנט בנקמת רצח.
על החקירה של שוד המשוריינת ממונה לוטננט וינסנט האנה (מגולם על ידי אל פצ'ינו), נחת לשעבר, ממחלקת רצח במשטרת לוס אנג'לס.
תוך כדי קבלת טיפים ממלשינים ברחבי העיר הוא מתחקה אחרי החבורה של מקאלי.
מהר מאוד הוא לומד שמטרתם הבאה היא גנבת מתכות יקרות באתר כלשהו בשולי העיר, והוא והצוות שלו מציבים למקאלי מארב במקום הפריצה.
אבל כאשר מישהו מצוותו של האנה עושה רעש פתאומי, חושד מקאלי בנוכחות השוטרים ונמלט עם חבורתו מהמקום לפני שהשלימו את הפריצה.
מאוכזב מכך שלא הצליח לתפוס אותו מבצע שום גנבה, האנה מחליט לוותר הפעם למקאלי כדי לתפוס אותו בעתיד על משהו חמור יותר.
חרף היותם נתונים להאזנה משטרתית הדוקה, מצליחים מקאלי וחבורתו להתחמק ולנהל מפגש חסוי, בו הם דנים על המשך דרכם לאור העובדת היותם נתונים במעקב.
מקאלי מודיע לחבורה שהוא ונייט תכננו שוד אחרון של בנק המכיל בכספתו שנים עשר מיליון דולרים.
הצוות מחליט לבצע את השוד למרות הכל ויוצאים איש לדרכו.
בינתיים אנו לומדים על הבעיות בחיים האישיים של הדמויות: האנה גרוש פעמיים בשל עבודתו התובענית, נישואיו הנוכחיים עם ג'סטין (דיאן ונורה) נקלעים גם הם למשבר ובתה של ג'סטין (נטלי פורטמן) מפתחת נטיות אובדניות.
ואילו התמכרותו של שיהרליס להימורים מסכנת את חיי נישואיו עם אשתו (אשלי ג'אד), שמצידה מנהלת רומן מהצד עם סוחר משקאות בשם אלן מרציאנו (הנק עזריה).
בינתיים, גם ניל מוותר על הכלל שלו ומתחיל במערכת יחסים עם מעצבת גרפית בשם אידי (איימי ברנמאן) שאינה יודעת על עיסוקו האמיתי ובטוחה שהוא איש מכירות.
האנה נתקל במכוון במקאלי במהלך מעקב.
ובצעד מפתיע מזמין אותו לכוס קפה.
בעוד הם יושבים במסעדה מתוודה האנה הבלש בפני ניל הפושע, על נישואיו המתדרדרים ועל בתו המאומצת הנוטה לחרדה.
אף מקאלי אינו טומן ידו בצלחת ומספר על מערכת היחסים הכושלת שהוא מנהל עם חברתו, עקב חיי הפשע התובעניים.
לאחר שנפגשו פנים אל פנים חולקים שני אישים אלה הערכה הדדית אחד לשני אך, מצהירים כי לא יהססו להרוג את השני אם יידרשו לכך.
כעבור מספר ימים נפגשת חבורתו של מקאלי בבית קפה, משם הם אמורים ללכת לשוד הבנק.
אבל טרחו מתקשר אליהם ומודיע כי המשטרה עוקבת אחריו והוא לא יכול להגיע.
במקרה מקאלי מגלה כי בבית הקפה עובד שותפו לתא בכלא דון בריידן (דניס הייסברט), ששוחרר על תנאי, ומגייס אותו לשמש כנהג במקום טרחו.